Tasqueña metrostasjon

Tasqueña (også omtalt som Taxqueña) er den sørlige endestasjonen på Mexico bys metros Linje 2. Den ligger i det administrative distriktet Coyoacán, ved Avenida Tasqueña og Canal de Miramontes.

Stasjonen ligger ved byens sørlige bussterminal, Terminal Central de Autobuses del Sur, hvorfra det går busser til landets sørlige delstater.

Stasjonen er den eneste med overgang til Tren Ligero, som går videre sørover til Xochimilco.

Stasjonssymbolet er en nymåne. Navnet på stasjonen kommer fra den nærliggende Avenida Tasqueña, som i sin tur er oppkalt etter byen Taxco.

Tasqueña stasjon er overjordisk. Ved stasjonen ligger det et togverksted.

Kategori:Stasjonene til Mexico bys metro
Kategori:Jernbanestasjoner åpnet i 1970
Kategori:1970 i Mexico